./data/stoa0275/stoa004/stoa0275.stoa004.opp-lat1.xml
Tertullian
Si enim ex illausus est ad opera mundi, iam et materia superior invenitur, quaeilli copiam operandi subministravit, et deus subiectus materiae videtur,cuius substantiae eguit  Nemo enim non eget eo de cuiusutitur; nemo non subicitur ei cuius eget ut possit uti: sic etnemo de alieno utendo non minor est eo de cuius utitur, et nemo,qui praestat de suo uti, non in hoc superior est eo cui praestatuti  Itaque materia ipsa quidem deo non eguit, sed egenti se deopraestitit, divitem et locupletem et liberalem, minori, opinor, etinvalido et minus idoneo de nihilo facere quae velit  Grande reverabeneficium deo contulit, ut haberet hodie per quem deuscognosceretur et omnipotens vocaretur, nisi quod iam non omnipotens,si non et hoc potens, ex nihilo omnia proferre  Sane etsibi praestitit aliquid materia, ut et ipsa cum deo possit agnosci,coaequalis deo, immo et adiutrix; nisi quod solus eam Hermogenescognovit, et haereticorum patriarchae philosophi  Prophetis enimet apostolis usque adhuc latuit, puto et Christo